text: А група - Крушчич: Искаме да даваме шанс на млади таланти в ЦСКА (ВИДЕО)
  03/06 - Зехиров до последно под въпрос за визитата на Ботев Пд
  03/06 - Джарета хвали талант на ЦСКА
  02/06 - ОФИЦИАЛНО: Красимир Балъков е новият треньор на ЦСКА 1948
  02/06 - ИЗВЪНРЕДНО: Румънци вадят 1,6 млн. евро за играч на ЦСКА
  "Ситуацията е трудна след толкова дълга пауза, но каквото е за нас, такова е и за всички отбори. Трябва бързо да свикнем с тези неща. Започнахме тренировки и най-важното е, че футболистите са в добро настроение."
  Това каза треньорът на ЦСКА Милош Крушчич, след като "червените" за първи път тренираха на групи от по 10 души след прекъсването на футболното ни първенство заради пандемията с коронавирус.
  "Играчите ни се чувстват добре, а тук на Панчарево имаме всички условия да работим на спокойствие. Разполагаме с три терена, на които да се готвим на отделни групи, както и индивидуални бунгала за футболистите. Всичко това ни улеснява", заяви наставникът на "армейците".
  "Не знам как това прекъсване от два месеца ще се отрази на отбора. Със сигурност първите мачове няма да са на необходимото ниво. Най-важното е в тях да се опазим от контузии, защото виждате какво става в Бундеслигата."
  "Взехме в отбора и доста млади момчета - юноши, които ще тренират с нас, защото те имат нужда от занимания, а не от почивка. Имаме желание да даваме шанс на млади футболисти, но всичко си зависи от тях. Аз като треньор обичам да предоставям възможност на най-талантливите, които работят усърдно, за да могат постепенно да навлязат в отбора", допълни Крушчич.
  "Уредихме контрола с Ботев (Враца), ще видим точната дата, понеже тя зависи и от това кога ще ни е първият официален мач. Трудно ще започнем след само една проверка. Ще ни липсва и подкрепата на нашите фенове, но се надявам скоро всичко да се промени и публиката да се върне на стадиона."